Fizikos institutas

Fizikos institutas (trump.FI) – plataus profilio fizikos mokslo įstaiga Vilniuje, veikusi 1977–2010 m.

 Istorija 

Fizikos institutas įkurtas 1977 m., kai į 2 dalis buvo padalintas LTSR Mokslų akademijos Fizikos ir matematikos institutas: į Fizikos ir Matematikos ir kibernetikos institutus.

1978 m. 3,5 km į pietryčius nuo Ignalinos, Vosyliškėse, įkurta FI Ignalinos radioekologinio monitoringo stotis, o 1980 m. Preiloje – Aplinkos tyrimų stotisFizikos institutas: apie institutą . Nuoroda tikrinta 2008-11-27.. 1990 m. nuo instituto atsiskyrė Teorinės fizikos ir astronomijos institutas.

2010 m. sujungtas su Chemijos ir Puslaidininkių fizikos institutais į Fizinių ir technologijų mokslų centrą.LR Vyriausybės 2008 m. spalio 1 d. nutarimas "Dėl Valstybės mokslinių tyrimų įstaigų, susijusių su integruotų mokslo, studijų ir verslo centrų (slėnių) plėtra, tinklo pertvarkos plano patvirtinimo"

 Mokslinė veikla 

Svarbiausios mokslinės kryptys: molekulinė fizika ir biofizika (dinaminiai vyksmai baltymuose, polimeruose ir organizuotose molekulinėse struktūrose), cheminė fizika, modernioji lazerinė spektroskopija ir netiesinė optika, branduolio fizika, branduolinė ir radiacinė sauga, aplinkos taršos dėsningumų tyrimai, foninės bei antropogeninės taršos, radioaktyvumo stebėjimas, aplinkos fizika ir chemija, astrofizika. Taip pat institutas vykdo su aplinkos tarša, branduoline energetika, branduolinių objektų ir radioaktyviųjų atliekų tvarkymo technologijų saugos ekspertizes.

Nuo 1973 m. leidžia mokslinį žurnalą „Environmental and Chemical Physics“ (anglų kalba)„Environmental and Chemical Physics“ . Nuoroda tikrinta 2008-11-27..

 Struktūra 

Šiuo metu Fizikos institute yra 6 laboratorijos, viena katedra ir vienas skyriusFizikos instituto struktūra . Nuoroda tikrinta 2008-11-27.:
 Molekulinių darinių fizikos laboratorija (www.fi.lt/MDFL),
 Netiesinės optikos ir spektroskopijos laboratorija (www.fi.lt/NOSL ),
 Branduolių ir aplinkos radioaktyvumo tyrimų laboratorija,
 Ignalinos radioekologinio monitoringo stotis – vykdo radionuklidų Ignalinos atominės elektrinės išlėkose sklaidos pažemio ore dėsningumų nustatymą ir sukeliamų jonizuojančiosios spinduliuotės dozių įvertinimą aplinkoje.
 Aplinkos fizikos ir chemijos laboratorija (www.fi.lt/afch ),
 Preilos aplinkos užterštumo tyrimų stotis – vykdo oro taršos, aerozolio ir klimato kaitos tyrimus.
 Atmosferos užterštumo tyrimų laboratorija (www.fi.lt/autl),
 Taikomųjų tyrimų laboratorija (www.fi.lt/aplinka ),
 Žvaigždžių sistemų fizikos skyrius (www.fi.lt/zsfs ) – tiria galaktikų evoliuciją lemiančius faktorius.
 Studijų katedra.

 Direktoriai 

 1977–1985 m. – Jurgis Viščakas,
 1985–1989 m. – Zenonas Rokus Rudzikas,
 1989–1992 m. – Remigijus Baltramiejūnas,
 1992–2002 m. – Leonas Valkūnas,
 2002–2010 m. – Vidmantas Remeikis.

 Šaltiniai 

 Nuorodos 
 Oficiali Fizikos instituto svetainė 
 Žurnalo „Environmental and Chemical Physics“ svetainė  

Kategorija:Fizinių ir technologijų mokslų centras